fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi fi fi fi en en fi nl fi fi en fi fi da fi fi fi en en fi
Kaapit auki ja avioliittolaki uusiksi – KERAVAN VASEMMISTO
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Elina Backmanin kolmas on lumoava Lappi-dekkari, kunnes se loppuu töksähtäen
”Meistä tuntuu, että epäonnistuimme” – Hongkongin kiristynyt poliittinen tilanne ajaa nuoria muuttamaan pois
Voiko Venäjän sodanvastaiselta liikkeeltä odottaa enää mitään?
Perun transnaiset taistelevat oikeuksistaan
Venäjä syvensi sotaa ja kriisiä entisestään – 3 nostoa viikosta, joka kiristi Euroopan turvallisuustilannetta lisää
Kansanedustaja hakee rahaa lukutaidon tukemiseen: Tekstin talo tukisi kirjallisuuden kenttää
“Meillä päin ei tehdä töitä kusipäiden kaa” – Cepan Maailman possebiisi on poliittista bileräppiä
Onko hallinnollinen työ turhaa?
Miksi lastensuojelu on kriisissä?
Kirjallinen kysymys sote-kulujen alibudjetoinnista
Toimivat sote-palvelut, henkilöstökoulutuksella vai ilman?
Kaapit auki ja avioliittolaki uusiksi
Vasemmistoliiton puoluevaltuusto ilmaisee vahvan tukensa eduskunnan käsittelyssä olevalle suomalaisten enemmistön tukemalle kansalaisaloitteelle tasa-arvoisesta avioliittolaista. Aloitteen hyväksyminen tarkoittaa sitä, että samaa sukupuolta olevilla pareilla on oikeus avioitua. Oikeus avioliittoon on keskeinen ihmisoikeus- ja yhdenvertaisuuskysymys. Suomen on korkea aika liittyä Pohjoismaiden ja useiden muiden Euroopan maiden rintamaan yhdenvertaisuuden puolesta.
Avioliittolain muutos vähentää syrjintää ja vahvistaa sateenkaariperheiden lasten asemaa. Merkittävä osa suomalaislapsista kasvaa perheissä, joissa on yksi vanhempi tai joissa vanhemmat ovat samaa sukupuolta.
Tutkimustieto ei tue käsitystä siitä, että lapselle olisi haitallista varttua samaa sukupuolta olevien vanhempien perheessä. Nykyinen syrjivä lainsäädäntö asettaa nais- ja miesparien perheet muita heikompaan asemaan, ja tilanteen korjaaminen on myös lasten etu.
Vasemmistoliiton eduskuntaryhmä tukee yksimielisesti kansalaisaloitetta tasa-arvoisesta avioliittolaista. Puoluevaltuusto kutsuu loppujakin puolueiden kansanedustajia ulos kaapeista ja äänestämään ihmisarvon puolesta ja syrjintää vastaan.
SDP:n puheenjohtaja ne näytti mallia voimakkaalla kannanotollaan lakimuutoksen puolesta. Vasemmistoliiton puoluevaltuutetut tervehtivät ilolla sitä, että yhä useampi SDP:n kansanedustaja on ymmärtänyt asian keskeiseksi ihmisoikeuskysymykseksi ja tukee lakialoitetta.
Vastaavaa Vasemmistoliiton puoluevaltuusto toivoo myös kokoomuksen puheenjohtaja Alexander Stubbilta. Kokoomuksella on voimassa oleva puoluekokouspäätös tasa-arvoisen avioliittolain puolesta. Stubbilla on nyt erinomainen tilaisuus rynniä kaapista ulos ja näyttää esimerkillään, että kokoomus on tasa-arvon ja vapauden puolella syrjivää lainsäädäntöä vastaan myös käytännössä.
alexander stubb, antti rinne, avioliittolaki, eduskunta, Kannanotto, puoluevaltuusto, vasemmistoliitto
Sähköpostiosoitettasi ei julkaista. Pakolliset kentät on merkitty *
* Copy This Password *
* Type Or Paste Password Here *
© 2022 - Keravan Vasemmisto